Irina Zachartjenko en Walida Jabrajilowa vrygespreek deur die Hooggeregshof van Azerbeidjan | JW.ORG Regsverwikkelinge
LEES IN Afrikaans Albanees Armeens Azerbeidjans Chichewa Chitumbuka Deens Duits Engels Esties Fins Frans Georgies Grieks Hongaars Indonesies Isoko Italiaans Japannees Joroeba Kantonnese Chinees (Tradisioneel) Kantonnese Chinees (Vereenvoudig) Kazaks Kinyarwanda Kirgisies Koreaans Kroaties Litaus Mandarynse Chinees (Tradisioneel) Mandarynse Chinees (Vereenvoudig) Mongools Nederlands Noors Oekraïens Pools Portugees Portugees (Portugal) Roemeens Russies Serwies Serwies (Romeins) Slowaaks Sloweens Spaans Swahili Sweeds Tagalog Thai Tsjeggies Tswana Turks Xhosa
Op 8 Februarie 2017 het die Hooggeregshof van Azerbeidjan Irina Zachartjenko en Walida Jabrajilowa vrygespreek nadat hulle skuldig bevind was op aanklagte dat hulle godsdienslektuur sonder die Staat se toestemming versprei het. Regter Hafiz Nasibof, ’n lid van die Kriminele Raad van die Hooggeregshof, het gesê dat die twee vrouens volgens die hof nie die wet oortree het nie, en daarom het die hof die beslissings van die laer howe ter syde gestel.
Gedurende die verhoor het me. Zachartjenko en me. Jabrajilowa se regsgeleerdes beklemtoon dat die regering die twee Getuie vrouens se basiese menseregte geskend het deur hulle onregverdig te behandel. Die hof het albei vroue toegelaat om te vertel wat hulle alles moes deurmaak gedurende die 11 maande wat hulle in verhoorafwagtende aanhouding was, en watter uitwerking dit op hulle gehad het.
Jason Wise, ‘n regsgeleerde op die gebied van internasionale menseregte, het gesê: “Ons is baie bly dat die Kriminele Raad van die Hooggeregshof die skuldigbevindings gekanselleer het. Dit is die eerste keer dat die beslissings van laer howe teen Jehovah se Getuies in Azerbeidjan gekanselleer word. Ons hoop dat die Bakoe Sabail-streekhof ook hierdie twee vrouens se reg op vergoeding sal toestaan.”
Irina Zakhartjenko en Walida Jabrajilowa eindelik vrygelaat na onregverdige opsluiting